นาธาน เอเดรียน

นาธาน การ์-จูน เอเดรียน (; 7 ธันวาคม ค.ศ. 1988 —) เป็นนักว่ายน้ำชาวอเมริกัน และได้รับเหรียญรางวัลโอลิมปิก 4 เหรียญ (3 เหรียญทอง และ 1 เหรียญเงิน) นอกจากนี้เขายังเป็นผู้ครองสถิติโลก ในประเภท 50 ม. – 100 ม.

 ชีวิตส่วนตัว 
เอเดรียนเกิดที่เบรเมอร์ตัน รัฐวอชิงตัน ในปี ค.ศ. 1988Sports-Reference.com, Olympic Sports, Athletes, Nathan Adrian . Retrieved July 1, 2012. เขาเป็นลูกชายของเซซิเลียและเจมส์ เอเดรียน เซซิเลียแม่ของเขาเป็นชาวจีน เกิดและเติบโตในฮ่องกง"Nathan Adrian Is the Olympic Crush America Needs"  Retrieved December 15, 2012 แม่ของเขาเป็นพยาบาลในย่านโรงเรียนเบรเมอร์ตัน พ่อของเขาเป็นนักวิศวกรนิวเคลียร์ที่เกษียณแล้ว เอเดรียนมีพี่สาวคนหนึ่งชื่อ โดเนลลา ซึ่งเป็นนักว่ายน้ำของมหาวิทยาลัยรัฐแอริโซนา และพี่ชายชื่อ จัสติน เป็นนักว่ายน้ำของมหาวิทยาลัยวอชิงตัน เอเดรียนเริ่มว่ายน้ำตั้งแต่อายุ 5 ขวบ เพราะได้รับแรงบันดาลใจจากพี่ชายของเขา เขาสำเร็จการศึกษาในปี ค.ศ. 2006 จากโรงเรียนมัธยมปลายเบรเมอร์ตัน ซึ่งเขาว่ายน้ำให้กับทีมโรงเรียน 

เอเดรียนเข้าศึกษาที่มหาวิทยาลัยแคลิฟอร์เนีย เบิร์กลีย์ในฤดูใบไม้ร่วงปี ค.ศ. 2006 ซึ่งเขาเรียนเอกด้านสาธารณสุข เขาสำเร็จการศึกษาด้วยเกียรตินิยมในฤดูใบไม้ผลปี ค.ศ. 2012 เอเดรียนเป็นแชมป์เอ็นซีเอเอ 5 สมัยได้แก่ ฟรีสไตล์ 50 หลาในปี ค.ศ. 2009 และ ค.ศ. 2011 และฟรีสไตล์ 100 หลาในปี ค.ศ. 2009, ค.ศ. 2010 และ ค.ศ. 2011

 ระดับอาชีพ 
 ชิงแชมป์โลกระยะสั้น 2008  

ในชิงแชมป์โลกระยะสั้น 2008 เอเดรียนได้รับรางวัลเหรียญทองในรายการฟรีสไตล์ 100 เมตร และผลัดฟรีสไตล์ 4×100 เมตร และเหรียญเงินในผลัดผสม 4×100 เมตร ในรายการผลัดฟรีสไตล์ 4×100 เอเดรียได้ว่ายร่วมกับไรอัน ลอชต์ ไบรอัน ลุนด์ควิสต์ และดัก แวน วี โดยได้รับรางวัลเหรียญทอง และทำสถิติโลกด้วยเวลา 3 นาที 08.44 วินาที ในรายการที่ 2 ฟรีสไตล์ 100 เมตร เอเดรียนได้รับรางวัลเหรียญทองด้วยเวลา 46.67 วินาที ในขณะที่ฟีลิปโป มาญีนี จบอันดับที่ 2 ด้วยเวลา 46.70 วินาที สำหรับรายการสุดท้าย ผลัดผสม 4×100 เมตร เอเดรียได้ว่ายร่วมกับแรนดัล บอล มาร์ก แก๊งลอฟฟ์ และไรอัน ลอชต์ โดยได้รับรางวัลเหรียญเงิน ในขณะที่เหรียญทองเป็นของรัสเซีย

 กีฬาโอลิมปิกฤดูร้อนปักกิ่ง 2008

ในการทดสอบโอลิมปิกของสหรัฐ เอเดรียนได้อันดับ 4 ในฟรีสไตล์ 100 เมตร และเขาผ่านการคัดเลือกในรายการผลัดฟรีสไตล์ 4×100 เมตรในกีฬาโอลิมปิก นอกจากนี้เขายังได้อันดับที่ 6 ในฟรีสไตล์ 50 เมตร

ในโอลิมปิกฤดูร้อน 2008 ที่ ปักกิ่ง เอเดรียนได้เข้าร่วมในเลกที่ 1 ของรอบคัดเลือกในรายการผลัดฟรีสไตล์ 4×100 เมตร ทำเวลาได้ 48.82 วินาที โดยว่ายร่วมกับคัลเลน โจนส์ เบน ไวลด์แมน-โตไบรเนอร์ และแมตต์ กรีเวอส์ และสร้างสถิติใหม่ด้วยเวลา 3 นาที 12.23 วินาที วันต่อมาสถิติโลกได้ถูกสร้างใหม่โดยไมเคิล เฟ็ลปส์ การ์เร็ต เวเบอร์-เกล คัลเลน โจนส์ และเจสัน ลีแซก ด้วยเวลา 3 นาที 08.24 วินาที ตามมาด้วยฝรั่งเศสและออสเตรเลียในรอบสุดท้าย โดยเอเดรียนได้รับเหรียญทองแม้เขาจะไม่ได้แข่งในรอบสุดท้าย

 อ้างอิง 

 แหล่งข้อมูลอื่น 




  Nathan's Official YouTube channel



  Nathan Adrian  – National Team swimmer profile at USASwimming.org
  Nathan Adrian – University of California athlete profile at CalBears.com

หมวดหมู่:นักว่ายน้ำชาวอเมริกัน
หมวดหมู่:บุคคลจากรัฐวอชิงตัน
หมวดหมู่:ชาวอเมริกันเชื้อสายจีน
หมวดหมู่:ชาวอเมริกันเชื้อสายฮ่องกง
หมวดหมู่:นักกีฬาชาวอเมริกันเชื้อสายเอเชีย
หมวดหมู่:อดีตผู้ครองสถิติโลกกีฬาว่ายน้ำ
หมวดหมู่:นักว่ายน้ำโอลิมปิกทีมชาติสหรัฐ
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญเงินโอลิมปิก
หมวดหมู่:นักว่ายน้ำในโอลิมปิกฤดูร้อน 2008
หมวดหมู่:นักว่ายน้ำในโอลิมปิกฤดูร้อน 2012